รายการธงประจำจังหวัดของไทย
ภาคใต้

| ภาพธง | เขตการปกครอง | ลักษณะและความหมาย | สัดส่วน | หมายเหตุ | อ้างอิง |
| --- | --- | --- | --- | --- | --- |
|  | จังหวัดกระบี่ | เป็นธงรูปสี่เหลี่ยมผืนผ้า แบ่งออกเป็น 2 แถบเท่ากันในแนวนอน แถบด้านบนเป็นสีเหลือง แถบด้านล่างเป็นสีฟ้า ตรงกลางผืนธงมีตราประจำจังหวัดกระบี่ | ไม่ระบุสัดส่วนความกว้างและความยาวของธง | เดิมจังหวัดกระบี่ใช้ธงพื้นสีเหลือง ด้านบนมุมซ้ายของธงเป็นรูปสี่เหลี่ยมผืนผ้าพื้นสีแดง ภายในรูปสี่เหลี่ยมสีแดงมีรูปกระบี่สีขาวสองเล่มไขว้กัน ใต้รูปกระบี่ไขว้มีอักษรสีขาวเป็นข้อความ "จังหวัดกระบี่" ธงประจำจังหวัดกระบี่แบบที่ 2 ซึ่งปรากฏหลักฐานการใช้งานจากกรมการปกครอง เป็นธงสีเหลี่ยมผืนผ้าสีเหลืองล้วน กลางธงมีตราสัญลักษณ์ประจำจังหวัดกระบี่ |  |
|  | จังหวัดชุมพร | ธงพื้นสีน้ำเงิน กลางมีภาพตราประจำจังหวัด เป็นรูปเทวสตรียืนประทานพรหน้าค่าย มีต้นมะเดื่อขนาบอยู่ 2 ข้าง | ไม่ระบุสัดส่วนความกว้างและความยาวของธง |  |  |
|  | จังหวัดตรัง | ธงรูปสี่เหลี่ยมผืนผ้า พื้นธงแบ่งเป็นแถบสีฟ้า-ขาว-ฟ้า ตามแนวนอน แต่ละแถบมีความกว้างเท่ากัน ตรงกลางเป็นตราประจำจังหวัดเป็นรูปกระโจมไฟ ท่าเรือ และลูกคลื่นในท้องทะเล | ไม่ระบุสัดส่วนความกว้างและความยาวของธง |  |  |
|  | จังหวัดนครศรีธรรมราช | ธงสีม่วง-เหลืองแบ่งครึ่งตามแนวนอน ตรงกลางผืนมีภาพวงตราประจำจังหวัด เป็นรูปพระบรมธาตุเจดีย์วัดพระมหาธาตุวรมหาวิหารล้อมรอบด้วยตราสิบสองนักษัตร | ไม่ระบุสัดส่วนความกว้างและความยาวของธง |  |  |
|  | จังหวัดนราธิวาส | พื้นธงตอนต้นเป็นสี่เหลี่ยมจตุรัสสีเหลือง ภายในแถบสี่เหลี่ยมจตุรัสสีเหลืองเป็นรูปเรือกอและกางใบแล่นรับลมเต็มที่ ภายในใบเรือเป็นรูปช้างเผือกทรงเครื่องคชาภรณ์ รูปช้างนั้นหมายถึงพระศรีนรารัฐราชกิริณีฯช้างสำคัญซึ่งจังหวัดนราธิวาสได้น้อมเกล้าฯ ถวายพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เมื่อ พ.ศ. 2520 ตอนปลายธงที่เหลือ เป็นแถบสีแดงสลับขาวในแนวนอน 7 แถบ สีแดง 4 แถบ สีขาว 3 แถบ |  |  |  |
|  | จังหวัดปัตตานี | ธงพื้นสีเหลือง-เขียว แบ่งครึ่งตามแนวนอน กลางธงเป็นรูปปืนใหญ่พญาตานี | ไม่ระบุสัดส่วนความกว้างและความยาวของธง |  |  |
|  | จังหวัดพังงา | พื้นธงสีน้ำเงิน-เหลือง-ชมพู แบ่งตามแนวตั้ง ตรงกลางเป็นตราประจำจังหวัดเป็นรูปเรือขุดเหมือง เขารูปช้าง และเกาะตาปู |  |  |  |
|  | จังหวัดพัทลุง | ธงพื้นสีเหลือง-ม่วง-เหลือง แบ่งครึ่งตามแนวนอนตรงกลางเป็นตราประจำจังหวัดเป็นรูปเขาอกทะลุ |  |  |  |
|  | จังหวัดภูเก็ต | ธงประจำจังหวัดภูเก็ตทำด้วยผ้าสีฟ้า ตรงกลางปักภาพวาดรูปท้าวเทพกระษัตรี และท้าวศรีสุนทร | ไม่ระบุสัดส่วนความกว้างและความยาวของธง |  |  |
|  | จังหวัดยะลา | ธงรูปสีเหลี่ยมผืนผ้า แบ่งครึ่งเป็นแถบสีตามแนวนอนสองแถบ แถบบนสีเขียว แถบล่างสีขาว กลางธงมีภาพดวงตราประจำจังหวัดยะลา เป็นรูปคนทำเหมืองดีบุก | ไม่ระบุสัดส่วนความกว้างและความยาวของธง |  |  |
|  | จังหวัดระนอง | ธงรูปสี่เหลี่ยมผืนผ้า ตอนต้นธงเป็นรูปสี่เหลี่ยมจตุรัส พื้นสีเขียว กลางธงมีรูปปราสาทตั้งอยู่บนเขานิเวศน์คีรี รองรับด้วยแถบโค้งบรรจุข้อความ "จังหวัดระนอง" ภายในปราสาทปราสาทประดิษฐานรูปเลข ๕ ไทย ตอนปลายของธงมีความกว้างประมาณกึ่งหนึ่งของแถบสีเขียว แบ่งเป็นแถบย่อยตามแนวนอน 7 แถบ แบ่งเป็นแถบสีเหลือง 4 แถบ แถบสีแสด 3 แถบ |  |  |  |
|  | จังหวัดสตูล | ธงพื้นสีเขียว กลางธงมีภาพดวงตราประจำจังหวัดสตูล เป็นรูปพระสมุทรเทวาประทับนั่งบนแท่นหิน เบื้องหลังเป็นพระอาทิตย์อัสดง ขขอบธง 3 ด้าน (ยกเว้นด้านคันธง) เป็นสีเหลือง  สีประจำจังหวัด : เขียว - เหลือง ปรากฏมาแต่ดั้งเดิมที่ผู้รู้บอกว่าเป็นสีของการศึกษา จึงใช้เป็นสีประจำของโรงเรียน ประจำจังหวัดด้วยตามที่ได้ยินมานั้นจะเห็นได้ว่าสีเขียวมีความหมายถึง ความเขียวขจีของพฤกษาโดยทั่วไปดูร่มรื่น ร่มเย็น อันหมายถึงความสงบร่มเย็น เป็นสุขของชาวสตูล ส่วนสีเหลืองนั้นหมายถึง สีของกษัตริย์ หรือเจ้าเมืองซึ่งได้ ทำประโยชน์แก่ท้องถิ่นนี้มาโดยตลอด แต่มาภายหลังมีผู้ให้ความหมายเพิ่มเติมว่า เป็นสีแห่งธรรมะ ทั้งพุทธและอิสลาม ซึ่งอยู่รวมกันอย่างสมานฉันท์ตั้งแต่บรรพกาล | ไม่ระบุสัดส่วนความกว้างและความยาวของธง |  |  |
|  | จังหวัดสงขลา | ธงพื้นสีเขียว ตรงกลางเป็นรูปสังข์วางอยู่บนพานแว่นฟ้า เบื้องล่างมีข้อความว่า "จังหวัดสงขลา" สีเหลือง โอบอยู่เบื้องล่าง |  |  |  |
|  | จังหวัดสุราษฎร์ธานี | ธงพื้นสีส้ม - เหลือง แบ่งครึ่งตามแนวนอน ที่กลางผืนธงประดับด้วยตราประจำจังหวัดรูปพระเจดีย์พระบรมธาตุไชยา ใต้ฐานพระเจดีย์เป็นแถบข้อความสีเหลืองระบุชื่อจังหวัดสุราษฎร์ธานี |  |  |  |